BJCHI มั่นใจรายได้ในปีนี้ โตต่อเนื่อง ลุ้นคว้างานใหม่ในช่วงครึ่งหลังของปี
BJCHI มั่นใจรายได้ในปีนี้ โตต่อเนื่องจากปีก่อน ขณะเดียวกันยังอยู่ระหว่างรอลุ้นผลประมูลงานโครงการ High Potential Projects อีกมูลค่ากว่า 10,000 ล้านบาท คาดทราบผลสรุปภายในเร็วๆ นี้ 
11 ส.ค. 2559


คุณจันทร์จิรา สมัครไทย ผู้ช่วยกรรมการผู้จัดการ พร้อมด้วยคุณวิทยา เชียงอุทัย ผู้จัดการฝ่ายงานนักลงทุนสัมพันธ์ บริษัท บีเจซี เฮฟวี่ อินดัสทรี จำกัด มหาชน หรือ BJCHI ถ่ายภาพร่วมกับนักวิเคราะห์หลักทรัพย์ในงาน Analyst Meeting ซึ่งผู้บริหาร BJCHI ให้ความมั่นใจแนวโน้มรายได้ในปี 2559 จะเติบโตต่อเนื่องจากปีก่อน โดยปัจจุบันมีงานในมือ (Backlog) อยู่ประมาณ 4,700 ล้านบาท ซึ่งจะทยอยรับรู้รายได้ในปีนี้เป็นต้นไป ขณะเดียวกันยังอยู่ระหว่างรอลุ้นผลประมูลงานโครงการ High Potential Projects อีกมูลค่ากว่า 10,000 ล้านบาท ซึ่งคาดว่าจะสามารถทราบผลสรุปได้ภายในเร็วๆ นี้ 